section_heading: Međunarodna karijera
paragraph_text: Campbell je svoj prvi nastup za reprezentaciju dobio 1996. godine, u dobi od 21 godine. U svibnju 1998. postao je, tada, drugi najmlađi kapetan reprezentacije nakon Bobbyja Moorea, imavši samo 23 godine i 248 dana. U svoja 73 nastupa za Englesku, Campbell je postigao samo jedan pogodak i to u remiju sa Švedskom tijekom prvog kruga Svjetskog prvenstva 2002. Godine 2006., Campbell je postao jedini igrač koji je igrao za Englesku na 6 velikih uzastopnih natjecanja (EURO 1996., 2000., 2004. i SP 1998., 2002., 2006.), a dva je puta, na EURO-u 2004. i SP-u 2002., uvršten u službenu momčad prvenstva.